《西江月·山色低衔小苑》
宋代·翁元龙

山色低衔小苑，春云暗宿空庭。秋千无月冷双绳。闲却画栏人秋。一夜海棠如梦，半窗银烛多情。好花留不到清明。日日阴晴无定。

作者简介：翁元龙字时可，号处秋，句章（一作四明）人。生卒年均不详，约宋理宗嘉熙初前后在世。生平事迹不可考。他是大词家吴文英之兄，亦工词，杜成之评为“如絮浮水，如荷湿露，萦旋流转，似沾非着”。所作今存花草粹编中者一首，绝妙好词中者五首。